Stormen Nora rammer Danmark i aften, og selv om den bliver mild her i det nordjyske, så vil den alligevel få konsekvenser. DSB aflyser al togtrafik på tværs af landet fra i aften klokken 21 til lørdag klokken 12. Man kan stadig tage toget fra Aalborg og nordpå. Men skal man sydpå, så får man brug for et andet transportmiddel. Stormen betyder også forhøjet vandstand i Limfjorden - DMI forventer, den vil stige med op til 1,4 meter. Det kan betyde oversvømmelser tæt på kysterne - især i den vestlige del, så vær forsigtig når du færdes her, lyder det. Følg udviklingen i denne liveblog, og se hvordan stormen rammer her .

Opsummering:
Stormen Nora er gået i land over det meste af landet. Umiddelbart synes Nordjylland næsten at gå fri.